text: Peral entra a casa seva tapada per la policia en l'escorcoll que es va fer a casa seva el 12 d'abril de 2018 / ACN
  Un dels dos imputats del crim de la Guàrdia Urbana de Barcelona, l'agent Albert López, ha assenyalat que una tercera persona hauria estat còmplice de la mort de Pedro Rodríguez en connivència amb l'altra investigada, la també agent Rosa Peral.
  Segons hauria relatat López davant la jutge aquesta setmana, Rosa Peral hauria tingut ajuda del seu pare per posar el cadàver dins el cotxe que dies després va aparèixer calcinat prop del pantà del Foix. Ho recullen mitjans com La Vanguardia i l'Ara, que revelen nous detalls de la declaració dels investigats davant la magistrada. Segons López, una trucada de Peral al seu pare la nit de l'1 de maig corrobora la col•laboració d'aquest home encobrint els fets.